《楚中怀古》
明代·钟崇道

曾割鸿沟分汉楚，八千人忆别江东。锦衣未遂故乡志，霸业难成盖代功。

秦苑烧遗三月火，阴陵愁逐五更风。可怜八载徒坑陷，歌罢应为恨不穷。

作者简介：钟崇道，字少钦。东莞人。明神宗万历二十八年（一六〇〇）举人。初授崖州学正，历仕雅州知州。有《菉猗集》。清黄登《岭南五朝诗选》卷四有传。